Piebalgas alus
SIA Piebalgas alus ir Latvijas alus un bezalkoholisko dzērienu ražotājs. Tā īpašnieks ir Somijas uzņēmuma Olvi Oyj meitas uzņēmums AS "Cēsu alus". Alus darītava darbību sāka 1989. gadā Jaunpiebalgā. Alus darītava darbojas saskaņā ar Bavārijas alus tīrības likumu (vācu: Reinheitsgebot), izmantojot tikai miežu iesalu, ūdeni, apiņus un raugu. Kopš 2011. gada "Piebalgas alus" ražo arī kvasu.